ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ P-0213/96 υποβολή: Mair Morgan (PSE) προς την Επιτροπή (31 Iανουαρίου 1996)

Θέμα: Επάνδρωση και διαχείρηση του προγράμματος «Νεολαία για την Ευρώπη ΙΙΙ»

Δεδομένου ότι η Επιτροπή είναι τώρα ενήμερη ως προς την ανάγκη να αντιμετωπισθούν τα προβλήματα που προξένησε η καθυστέρηση στην εφαρμογή του προγράμματος «Νεολαία για την Ευρώπη ΙΙΙ», θα μπορούσε να αναφέρει τον ακριβή αριθμό των επιπλέον υπαλλήλων που θα προσληφθούν, την ημερομηνία ενάρξεως των καθηκόντων τους, καθώς επίσης και τις λεπτομέρειες για το πώς ακριβώς θα αναδιοργανωθεί και θα βελτιωθεί το σύστημα διαχείρισης του προγράμματος «Νεολαία για την Ευρώπη ΙΙΙ»;

Επίσης, τώρα που χορηγήθηκαν στη Γραμματεία Νεολαίας 15 εκατ. Ecu για τη χρηματοδότηση της ευρωπαϊκής πολιτικής υπηρεσίας εθελοντών, προτίθεται μήπως η Επιτροπή να διορίσει επιπλέον προσωπικό για το πρότυπο έργο της;

Απάντηση της κ. Cresson εκ μέρους της Επιτροπής (27 Φεβρουαρίου 1996)

Σε σχέση με το πρώτο τμήμα της ερώτησης, η Επιτροπή επιβεβαιώνει εκ νέου την πρόθεσή της να παράσχει στο πρόγραμμα «Νεολαία για την Ευρώπη» το απαραίτητο προσωπικό, προκειμένου να εξασφαλιστεί η εύρυθμη υλοποίησή του. Στο πλαίσιο αυτό, πρέπει φυσικά να ληφθεί υπόψη η γενική κατάσταση της Επιτροπής όσον αφορά τις νέες θέσεις εργασίας. Ο αριθμός των μελών του προσωπικού θα γίνει γνωστός μόλις ολοκληρωθεί η εσωτερική διαδικασία κατανομής του προσωπικού. Είναι συνεπώς δύσκολο να καθοριστεί επακριβώς η ημερομηνία ανάληψης καθηκόντων του νέου προσωπικού. Η Επιτροπή θα ενημερώνει το Κοινοβούλιο σχετικά με τις εξελίξεις όσον αφορά το θέμα αυτό.

Σχετικά με τις βελτιώσεις και την αναδιοργάνωση του συστήματος διαχείρισης του προγράμματος, η Επιτροπή, σε συνεργασία με τα κράτη μέλη:

- ενισχύει το ρόλο των εθνικών φορέων 7

- αναπτύσσει νέες υπηρεσίες για τη βελτίωση της πρόσβασης στο πρόγραμμα και της ποιότητας των σχεδίων, κυρίως με την τοποθέτηση συμβούλων στους εθνικούς φορείς που θα βοηθούν τους νέους για την προετοιμασία των σχεδίων τους 7

- εντατικοποιεί την κατάρτιση των μελών του προσωπικού των εθνικών φορέων, προκειμένου να ανταπεξέλθουν στις απαιτήσεις του νέου προγράμματος 7

- οργανώνει μηχανογραφικά το σύνολο του δικτύου των εθνικών φορέων και αναπτύσσει εργαλεία πληροφορικής για την αποτελεσματική διαχείριση και τον έλεγχο του προγράμματος 7

- αναπτύσσει ευέλικτα και αξιόπιστα μέσα πληροφόρησης, κυρίως με την εγκατάσταση του δικτύου Eurodesk και τη συνεργασία όσον αφορά την κάρτα νέων και τους ξενώνες νεότητας 7

- προετοιμάζει την αποκέντρωση ορισμένων δραστηριοτήτων που συνδέονται με ανταλλαγές με τρίτες χώρες 7

- αναπτύσσει αποτελεσματικότερες μεθόδους και μέσα αξιολόγησης 7

Όσον αφορά την εθελοντική υπηρεσία, η απάντηση είναι καταφατική.

Η Επιτροπή θα διαβιβάσει αμέσως στον αξιότιμο βουλευτή και στη Γενική Γραμματεία του Κοινοβουλίου το οργανόγραμμα της ΓΔ ΧΧΙΙ, η οποία είναι αρμόδια για την υλοποίηση του προγράμματος, τον ενημερωτικό φάκελο (vade-mecum) του προγράμματος «Νεολαία για την Ευρώπη», καθώς και ενημερωτικά στοιχεία σχετικά με την εφαρμογή του.
ΓΡΑΠΤΗ ΕΡΩΤΗΣΗ E-0120/96 υποβολή: Αλέξανδρος Αλαβάνος (GUE/NGL) προς την Επιτροπή (1 Φεβρουαρίου 1996)

Θέμα: Foie gras πάπιας

Σύμφωνα με πληροφορίες μας, γίνεται προσπάθεια από κράτος μέλος, να προσδιοριστεί σε επίπεδο Ευρωπαϊκής Ένωσης «Προστατευόμενη Γεωγραφική Ένδειξη» (IGP) για το foie gras της πάπιας.

Δεδομένου, ότι αυτό είναι δυνατό να περιορίσει τον ελεύθερο ανταγωνισμό παραγωγής και εμπορίας προϊόντων πάπιας και δεδομένης της απάντησης (8.11.1995) σε προηγούμενη ερώτησή μου 2679/95 ((ΕΕ C 109, 15.4.1996, σελ. 6.)) ότι η ομάδα εργασίας εξετάζει το θέμα περιορισμού του foie gras από αρσενική πάπια, ερωτάται η Επιτροπή:

1. Εάν υπάρχει σχετικό αίτημα από άλλο κράτος μέλος για «Προστατευόμενη Γεωγραφική Ένδειξη» (IGP), και

2. Εάν οι συζητήσεις στην επιτροπή εργασίας έχουν καταλήξει σε κάποια συμπεράσματα;

Απάντηση του κ. Fischler εξ ονόματος της Επιτροπής (4 Μαρτίου 1996)

Όσον αφορά το πρώτο σκέλος της ερώτησής του, παρακαλείτε το Αξιότιμο Μέλος του Κοινοβουλίου να ανατρέξει στην κοινή απάντηση την οποία έδωσε η Επιτροπή στις γραπτές ερωτήσεις αριθ. Ε-121/96 του κ. Κακλαμάνη και Ε-153/96 του κ. Χατζηδάκη ((ΕΕ C 161 της 5.6.1996, σελ. 43. )).

Όσον αφορά το δεύτερο σκέλος, η Επιτροπή υπενθυμίζει στο Αξιότιμο Μέλος του Κοινοβουλίου ότι η ομάδα εργασίας η οποία συστάθηκε κατά τη σύνοδο της επιτροπής διαχείρισης «Αυγά και Κρέας πουλερικών» της 16ης Ιανουαρίου 1996, προκειμένου να εξετάσει τις επιστημονικές εργασίες τις σχετικές με τα κριτήρια ποιότητας του foie gras δεν διαθέτει ακόμη όλα τα στοιχεία τα οποία θα της επέτρεπαν να απαντήσει στην ερώτηση την οποία θέτει το Αξιότιμο Μέλος του Κοινοβουλίου.
ΓΡΑΠΤΗ ΕΡΩΤΗΣΗ E-0273/96 υποβολή: Peter Crampton (PSE) προς την Επιτροπή (15 Φεβρουαρίου 1996)

Θέμα: Ευκαιριακοί γάμοι

Ποιά μέτρα λαμβάνει η Επιτροπή κατά της κυβέρνησης του Ηνωμένου Βασιλείου λόγω του ότι η κυβέρνηση αυτή θέτει μια απαράδεκτη βάσει του κοινοτικού δικαίου προϋπόθεση για την χορήγηση αδείας παραμονής σε μη κοινοτικούς συζύγους κοινοτικών υπηκόων οι οποίοι ασκούν το προβλεπόμενο εκ της Συνθήκης δικαίωμά τους περί ελεύθερης κυκλοφορίας στο Ηνωμένο Βασίλειο δικαίου δηλαδή την αξιολόγηση, βάσει του εθνικού δικαίου, του κατά πόσον ένας γάμος είναι ή όχι «ευκαιριακός»;

Απάντηση του κ. M. Monti εξ ονόματος της Επιτροπής (9 Απριλίου 1996)

Η Επιτροπή είναι ενημερωμένη για τα προβλήματα που θέτει η βρετανική κανονιστική ρύθμιση σχετικά με τους «ευκαιριακούς γάμους». Πράγματι, της υποβλήθηκαν πολλές καταγγελίες εκ μέρους κοινοτικών υπηκόων και των μη κοινοτικών συζύγων τους που συνάντησαν δυσχέρειες για την επίτευξη δελτίου διαμονής στο Ηνωμένο Βασίλειο.

Η Επιτροπή έστειλε προειδοποιητική επιστολή στο Ηνωμένο Βασίλειο σχετικά με πολλές πλευρές της εν λόγω κανονιστικής ρύθμισης. Αυτή τη στιγμή εξετάζει την απάντηση τού εν λόγω κράτους μέλους για να ελέγξει εάν η βρετανική κανονιστική ρύθμιση θέτει ακόμη προβλήματα συμβατού προς το κοινοτικό δίκαιο.
ΓΡΑΠΤΗ ΕΡΩΤΗΣΗ αριθ. 111/96 του Clive NEEDLE προς το Συμβούλιο. Υπάλληλοι του Συμβουλίου



Επίσημη Εφημερίδα αριθ. C 185 της 25/06/1996 σ. 0037



ΓΡΑΠΤΗ ΕΡΩΤΗΣΗ E-0111/96 υποβολή: Clive Needle (PSE) προς το (30 Iανουαρίου 1996) Θέμα: Υπάλληλοι του Συμβουλίου Μπορεί το Συμβούλιο να δηλώσει το συνολικό αριθμό των υπαλλήλων που απασχολεί με απευθείας πρόσληψη στις 1.1.1996; Απάντηση (20 Μαΐου 1996) Κατάσταση προσωπικού την 1.01.1996 >TABLE> Καθηγητές ξένων γλωσσών: 19 με σύμβαση εργασίας βελγικού δικαίου Ειδικός Σύμβουλος: 1
ΓΡΑΠΤΗ ΕΡΩΤΗΣΗ αριθ. 326/96 του Per GAHRTON προς το Συμβούλιο. Διακρατική διαμάχη Ελλάδας - Τουρκίας



Επίσημη Εφημερίδα αριθ. C 185 της 25/06/1996 σ. 0051



ΓΡΑΠΤΗ ΕΡΩΤΗΣΗ P-0326/96 υποβολή: Per Gahrton (V) προς το (9 Φεβρουαρίου 1996) Θέμα: Διακρατική διαμάχη Ελλάδας - Τουρκίας Σύμφωνα με πληροφορίες που δημοσιεύτηκαν στον Τύπο, ο νέος πρωθυπουργός της Ελλάδας δήλωσε ότι είναι διατεθειμένος να «κηρύξει πόλεμο» για να «υπερασπιστεί» την ακατοίκητη βραχονησίδα Ίμια. Ποια είναι η άποψη του Συμβουλίου για το γεγονός ότι πέρασε από το μυαλό ενός αρχηγού κράτους της ΕΕ η παράλογη, απερίσκεπτη και σωβινιστική ιδέα ότι μπορεί να καταφύγει στον πόλεμο μόνο και μόνο για να «επιλύσει» μια διακρατική διαμάχη; Απάντηση (20 Μαΐου 1996) Το Συμβούλιο δεν έχει υπόψη του τη δήλωση που αναφέρει ο αξιότιμος βουλευτής, τον παραπέμπει δε στην απάντηση που δόθηκε στις κοινοβουλευτικές ερωτήσεις αριθ. 263/96 και 374/96.
ΓΡΑΠΤΗ ΕΡΩΤΗΣΗ E-0265/96 υποβολή: Ursula Schleicher (PPE) προς την Επιτροπή (9 Φεβρουαρίου 1996)

Θέμα: Καθορισμός περιβαλλοντικών κριτηρίων για την απονομή οικολογικού σήματος της ΕΚ σε ορισμένα προϊόντα

Με βάση τον κανονισμό (ΕΟΚ) αριθ. 880/92 ((ΕΕ L 99 της 11.04.1992, σελ. 1. )) του Συμβουλίου για ένα κοινοτικό σύστημα απονομής οικολογικού σήματος έχουν καθορισθεί ήδη για ορισμένα προϊόντα περιβαλλοντικά κριτήρια προκειμένου για την απονομή του οικολογικού σήματος της ΕΚ.

1. Ποιός ελέγχει την πρακτική εφαρμογή στα κράτη μέλη;

2. Έχει υπόψη της η Επιτροπή πληροφορίες σχετικά με δυσχέρειες κατά την πρακτική εφαρμογή στα κράτη μέλη;

Απάντηση της κας Bjerregaard εξ ονόματος της Επιτροπής (8 Μαρτίου 1996)

1. Η πρακτική εφαρμογή των κανονισμών (ΕΟΚ) 880/92, σε ό,τι αφορά την εκχώρηση του σήματος, ανατίθεται, δυνάμει του άρθρου 10 του κανονισμού αυτού, στους εθνικούς οργανισμούς που καθορίζονται από τα κράτη μέλη (άρθρο 9 του κανονισμού).

2. Η Επιτροπή δεν συνάντησε μέχρι σήμερα ιδιαίτερες δυσκολίες σχετικά με το θέμα αυτό της εφαρμογής του κανονισμού. Πρέπει ωστόσο να επισημανθεί εδώ ότι η σχετική με το ζήτημα αυτό εμπειρία είναι ακόμη πολύ περιορισμένη, δεδομένου του μικρού αριθμού προϊόντων που απέκτησαν το οικο-σήμα.
ΓΡΑΠΤΗ ΕΡΩΤΗΣΗ E-0100/96 υποβολή: Joaquνn Sisσ Cruellas (PPE) προς την Επιτροπή (26 Iανουαρίου 1996)

Θέμα: Απομιμήσεις προϊόντων οινοποιίας

Οι Οινοποιητικές Περιφέρειες της Ευρώπης ζητούν από την Ένωση, σε ψήφισμα που εγκρίθηκε ομόφωνα τον Νοέμβριο του 1995, να αγωνισθεί κατά της αύξησης των απομιμήσεων προϊόντων οινοποιΐας, ιδιαίτερα δε των απομιμήσεων αφρωδών οίνων που πωλούνται στις χώρες της πρώην Σοβιετικής Ένωσης. Στο ψήφισμα αυτό αναφέρεται ότι είναι απολύτως απαραίτητο «να καταπολεμηθούν με σθένος τέτοια φαινόμενα απάτης, επιβλαβή για τα συμφέροντα των παραγωγών και των καταναλωτών, με όλα τα μέσα, περιλαμβανομένων και των νομικών 7 η Ένωση πρέπει να προβεί στην άμεση λήψη των κατάλληλων νομοθετικών μέτρων, ώστε να αποφευχθεί η επανάληψη αυτού του είδους των φαινομένων».

Θα μπορούσε η Επιτροπή να αναφέρει εάν γνωρίζει το πρόβλημα και εάν έχει αποφασίσει να λάβει μέτρα για την επίλυσή του;

Απάντηση του κ. Fischler εξ ονόματος της Επιτροπής (14 Φεβρουαρίου 1996)

Η Επιτροπή γνωρίζει την ανησυχητική κατάσταση που δημιουργείται από την αυξανόμενη διάθεση στο εμπόριο αλκοολούχων ποτών που απομιμούνται αφρώδεις οίνους στην οποία αναφέρεται το Αξιότιμο Μέλος του Κοινοβουλίου. Η Επιτροπή είναι, πράγματι, της γνώμης ότι η παρουσίαση αυτών των προϊόντων δημιουργεί σύγχυση και είναι ικανή να οδηγήσει τον καταναλωτή σε λάθος όσον αναφορά την πραγματική φύση και την καταγωγή του προϊόντος.

Εφόσον πρόκειται για προϊόντα τα οποία δεν παρουσιάζουν ενοχλήσεις από την άποψη της υγείας - όπως στην συγκεκριμένη περίπτωση - και τα οποία παρασκευάστηκαν σύμφωνα με την κανονιστική ρύθμιση που εφαρμόζεται στον τομέα της παραγωγής τροφίμων, δεν υπάρχει λόγος να απαγορευθεί η παρασκευή τέτοιων προϊόντων. Ωστόσο, για λόγους προστασίας του καταναλωτή και για να εξασφαλιστεί ο θεμιτός ανταγωνισμός, πρέπει να απαιτηθεί τα προϊόντα αυτά να μη φέρουν ετικέττες και να μην παρουσιάζονται με τρόπο που μπορεί να δημιουργήσει σύγχυση ως προς τους αφρώδεις οίνους.

Για το λόγο αυτό, η Επιτροπή υπέβαλε στο Συμβούλιο, τον Ιανουάριο του 1996, μια πρόταση κανονισμού που τροποποιεί τον κανονισμό (ΕΟΚ) αριθ. 2333/92 του Συμβουλίου σχετικά με την περιγραφή και την παρουσίαση αφρωδών οίνων ((COM(96) 34. )). Η τροποποίηση αυτή θα πρέπει να καθησυχάσει τις ανησυχίες του Αξιότιμου Μέλους του Κοινοβουλίου. Πράγματι, προβλέπεται να απαγορευθεί η χρησιμοποίηση της φιάλης τύπου «Σαμπάνιας» για τα εν λόγω προϊόντα και να προβλεφθούν ετικέττες και παρουσίαση τέτοιες ώστε να αποφεύγεται οποιαδήποτε σύγχυση με τους αφρώδεις οίνους.
ΓΡΑΠΤΗ ΕΡΩΤΗΣΗ E-0114/96 υποβολή: Antonio Tajani (UPE) προς το (30 Iανουαρίου 1996)

Θέμα: Θρησκευτικές σέχτες

έχοντας υπόψη ότι οι παραθρησκευτικές σέχτες αποτελούν ένα φαινόμενο που διαρκώς εξαπλώνεται και ότι ορισμένες στατιστικές έρευνες έχουν αποδείξει ότι στην Ευρώπη εμφανίζονται περίπου 600 νέες πρακτικές λατρείας κάθε χρόνο και ότι στην Ιταλία υπάρχουν περισσότερες από 800 7

έχοντας υπόψη ότι ορισμένες αποκρυφιστικές ομάδες στηρίζονται σε συστήματα εξαναγκασμού, σε ένα κώδικα συμπεριφοράς απολύτως άκαμπτο που επιβάλλει στα μέλη πλήρη υποταγή στην «κοινότητα», συχνά με μαγγανείες ή μεθόδους πλύσης εγκεφάλου και εκμηδένισης της προσωπικότητας 7

έχοντας υπόψη ότι ομάδες πιστών συχνά εξαπατούνται, υποδουλώνονται ή οδηγούνται στην πορνεία: στην Ιταλία και τη Ρώμη ειδικότερα, για παράδειγμα, είναι διαδεδομένο το φαινόμενο του «καποραλάτου», δηλαδή ένα σύστημα εκμετάλλευσης των εργαζομένων το οποίο στηρίζεται και σε θρησκευτικούς δεσμούς που συνδέονται με φυλετικές δομές 7

έχοντας υπόψη ότι αυτή ακριβώς η απελπισμένη πνευματική κατάσταση οδήγησε ολόκληρες ομάδες ανθρώπων στην Ελβετία, τη Γαλλία, την Τζαμάϊκα και την Ιαπωνία να φέρουν ως τις έσχατες συνέπειές της - την ομαδική αυτοκτονία - την ανθρώπινη, κοινωνική και πολιτική απομόνωσή τους,

ερωτάται το Συμβούλιο αν θεωρεί ότι τα φαινόμενα αυτά βρίσκονται σε πλήρη αντίθεση με την ευρωπαϊκή σύμβαση για τις θεμελιώδεις ελευθερίες και δικαιώματα και, σε καταφατική περίπτωση, ποιές πρωτοβουλίες σκοπεύει να αναλάβει.

Απάντηση (20 Μαΐου 1996)

Ο αξιότιμος βουλευτής παραπέμπεται στην απάντηση που έδωσε το Συμβούιο στις 28 Φεβρουαρίου 1996 στις προφορικές ερωρήσεις, με συζήτηση, επί του ιδίου θέματος.
ΓΡΑΠΤΗ ΕΡΩΤΗΣΗ E-0324/96 υποβολή: Luigi Moretti (ELDR) προς την Επιτροπή (15 Φεβρουαρίου 1996)

Θέμα: Κοινοτικό καθεστώς ενισχύσεων που συγχρηματοδοτείται από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ)

Έχοντας υπόψη τον κανονισμό ΕΟΚ αριθ. 2078/92 ((ΕΕ L 215 της 30.07.1992, σελ. 85. )) της 30ής Ιουνίου 1992 σχετικά με μεθόδους γεωργικής παραγωγής που συμμορφώνονται με τις απαιτήσεις προστασίας του περιβάλλοντος καθώς και με τη διατήρηση του φυσικού χώρου 7 έχοντας υπόψη τα άρθρα 1 παράγραφος δ) καθώς και 5 παράγραφος γ) 7 έχοντας υπόψη το νόμο που ισχύει στην περιφέρεια Λομβαρδίας ερωτούμε: Είναι σε θέση η Επιτροπή να μας εξηγήσει τη σημασία του άρθρου 5γ) του προαναφερθέντος κανονισμού, διευκρινίζοντας εάν μεταξύ των «ατόμων που δεν είναι γεωργοί» θα πρέπει να περιληφθούν και οι τοπικοί οργανισμοί που φροντίζουν για τη διατήρηση εγκαταλελειμμένων γεωργικών και δασικών εκτάσεων;

Απάντηση του κ. Fischler εξ ονόματος της Επιτροπής (5 Μαρτίου 1996)

Όπως επισημαίνει το αξιότιμο Μέλος του Κοινοβουλίο,υ ο κανονισμός (ΕΟΚ) αριθ. 2078/92 της 30ής Ιουνίου του 1992 σχετικά με τις μεθόδους γεωργικής παραγωγής που συμμορφώνονται με τις απαιτήσεις προστασίας του περιβάλλοντος καθώς και με τη διατήρηση του φυσικού χώρου επιτρέπει τη χορήγηση ενίσχυσης σε άτομα που δεν είναι γεωργοί (εκεί όπου δεν υπάρχουν γεωργοί) για τη διατήρηση εγκαταλελειμμένων γεωργικών ή δασικών εκτάσεων.

Το πρόγραμμα της περιφέρειας Λομβαρδίας για την εφαρμογή του κανονισμού (ΕΟΚ) αριθ. 2078/92, το οποίο έχει εγκριθεί από την Επιτροπή, περιλαμβάνει ένα μέτρο για τη διατήρηση εγκαταλελειμμένων γεωργικών και δασικών εκτάσεων, το οποίο επιτρέπει τη χορήγηση ενίσχυσης σε άτομα που δεν είναι γεωργοί. Ωστόσο το πρόγραμμα της Λομβαρδίας αποκλείει από την ενίσχυση που υπάγεται στο εν λόγω μέτρο εκτάσεις που ανήκουν στο κράτος και εκτάσεις προοριζόμενες για δημόσια χρήση.

Η Επιτροπή εμμένει στην άποψη ότι ο αποκλεισμός αυτός πρέπει κατάναλογία να εφαρμοστεί και ως προς τις εκτάσεις που ανήκουν σε τοπικούς δημόσιους φορείς. Επίπλέον, η Επιτροπή θεωρεί ότι οι εν λόγω δημόσιες αρχές πρέπει να αποκλείονται από την ενίσχυση που προβλέπεται για τη διατήρηση εγκαταλελειμμένων εκτάσεων, εφ' όσον είναι υπεύθυνες γι' αυτές.
ΓΡΑΠΤΗ ΕΡΩΤΗΣΗ E-0370/96 υποβολή: Carlos Costa Neves (ELDR) προς την Επιτροπή (22 Φεβρουαρίου 1996)

Θέμα: POSEIMA - Κανονισμός (ΕΟΚ) 1600/92

Οι τιμές που επικρατούν στην παγκόσμια αγορά και οι επιπτώσεις από την αναμόρφωση της κοινής γεωργικής πολιτικής έχουν οδηγήσει σε μείωση των ενισχύσεων που χορηγούνται δυνάμει του κανονισμού (ΕΟΚ) 1600/92 ((ΕΕ L 173 της 27.06.1992, σελ. 1. )), ιδίως όσον αφορά τα σιτηρά, όπου σε ορισμένες περιπτώσεις πλησιάζουν ήδη μηδενικά επίπεδα.

Επιβεβαιώνεται, έτσι, ότι το προβλεπόμενο σύστημα υπολογισμού των εν λόγω ενισχύσεων έχει καταστεί αναποτελεσματικό και απρόσφορο για την επίτευξη των πολιτικών στόχων του POSEIMA.

Στη συγκεκριμένη περίπτωση των Αζορών η κατάσταση είναι ήδη σοβαρή, όπου ολόκληρη η οικονομία εξαρτάται από τον τομέα των σιτηρών και κυρίως από τη ζωϊκή παραγωγή. Οι αυξήσεις των τιμών, όπως αυτές που έχουν ήδη διαμορφωθεί ή/και αναμένεται να διαμορφωθούν, όσον αφορά το ψωμί και τις ζωοτροφές είναι υπεράνω των δυνατοτήτων του πληθυσμού και της εν γένει οικονομίας του αρχιπελάγους.

Για τους λόγους αυτούς είναι απολύτως επείγουσα η εξεύρεση μιας τεχνικής λύσης που θα επιτρέψει την επαναφορά των ενισχύσεων στον προηγούμενο επίπεδο και θα αποτρέψει την επανάληψη της κατάστασης αυτής στο μέλλον, σε περίπτωση που δεν επιτευχθούν οι στόχοι του POSEIMA.

Θα μπορούσε η Επιτροπή να μας αναφέρει εάν προωθεί την εξεύρεση μιας λύσης για το ανωτέρω πρόβλημα καθώς και πότε προβλέπεται να επιτευχθεί κάτι τέτοιο;

Απάντηση του κ. Fischler εξ ονόματος της Επιτροπής (4 Μαρτίου 1996)

Ο κανονισμος (ΕΟΚ) αριθ. 1600/92 του Συμβουλίου της 15ης Ιουνίου 1992, όσον αφορά τα ειδικά μέτρα τα σχετικά με ορισμένα γεωργικά προϊόντα υπέρ των Αζορών και της Μαδέρας, ορίζει ένα ειδικό καθεστώς ανεφοδιασμού. Στο πλαίσιο του καθεστώτος αυτού και συναρτήσει των αναγκών της τοπικής κατανάλωσης (άμεσης ή του τομέα μεταποίησης), τα προϊόντα τα προερχόμενα από τις τρίτες χώρες δύνανται να εισάγονται δίχως τελωνειακούς δασμούς ή στην περίπτωση των κοινοτικών προϊόντων, υπό όρους ισοδύναμους με το πλεονέκτημα το οποίο προκύπτει από την απαλλαγή δασμών κατά την εισαγωγή για τα προϊόντα τα προερχόμενα από την διεθνή αγορά. Για το σκοπό αυτό, χορηγείται ενίσχυση.

Η μέθοδος υπολογισμού της ενίσχυσης βασίζεται στη λήψη υπόψη του επιπέδου των επιστροφών κατά την εξαγωγή.

Τα επίπεδα των ενισχύσεων μειώθηκαν αισθητά στη διάρκεια των πρόσφατων περιόδων εμπορίας, συνεπεία της τροποποίησης των επιστροφών κατά την εξαγωγή. Η κατάσταση αυτή οδήγησε τις πορτογαλικές αρχές να ζητήσουν την έγκριση μέτρων για να αντιμετωπίσουν τις συνέπειες της μείωσης των ενισχύσεων στη Μαδέρα και τις Αζόρες. Προς το παρόν, η Επιτροπή εξετάζει την αίτηση αυτή.
ΓΡΑΠΤΗ ΕΡΩΤΗΣΗ P-0657/96 υποβολή: Peter Truscott (PSE) προς την Επιτροπή (8 Μαρτίου 1996)

Θέμα: Η υπόθεση Emerson και οι χρηματοδοτήσεις στο πλαίσιο του προγράμματος TACIS

Δεδομένων των ανησυχιών που προέκυψαν εξ αφορμής της υπόθεσης του Michael Emerson, θα μπορούσε η Επιτροπή:

1. Να μου ανακοινώσει ένα αναλυτικό κατάλογο των έργων που χρηματοδοτήθηκαν από το πρόγραμμα TACIS κατά την τελευταία πενταετία, συνοδευόμενο από μια εκτίμηση της Επιτροπής για το κατά πόσο οι πόροι δαπανήθηκαν σωστά;

2. Να ερευνήσει αν ο κ. Emerson ή άλλο άτομο του κύκλου εμπορικών επαφών του προσεκόμισε άμεσα ή έμμεσα οφέλη από έργα χρηματοδοτηθέντα με πόρους της ΕΕ;

3. Να εξετάσει αν χρησιμοποιήθηκαν πόροι της ΕΕ για αλλότριους σκοπούς;

4. Να επιβεβαιώσει αν συνεχίζονται οι ποινικές και άλλες διαδικασίες για τη διερεύνηση των δραστηριοτήτων του κ. Emerson κατά τη διάρκεια της θητείας του ως πρεσβευτή της ΕΕ στη Μόσχα;

5. Να λάβει άμεσα μέτρα επιτήρησης των κοινοτικών χρηματοδοτήσεων στο πλαίσιο του TACIS στη Ρωσία, τόσο πριν όσο και μετά την ολοκλήρωση του κάθε έργου;

Απάντηση του κ. Van den Broek εξ ονόματος της Επιτροπής (19 Απριλίου 1996)

Η Επιτροπή θα συνεχίσει την τακτική παροχή στο Κοινοβούλιο, των πληροφοριών όπως έχει συμφωνηθεί (οικονομική απόδοση του Tacis). Ενημερωμένος κατάλογος όλων των προγραμμάτων (300 περίπου) μπορεί να διατεθεί από την Επιτροπή στο Αξιότιμο Μέλος του Κοινοβουλίου.

Η Επιτροπή δεν θεωρεί ορθόν το ότι ο κ. Emerson, ενώ ήταν υπάλληλος της Επιτροπής, είχε ορισμένες εξωτερικές επαφές για τη μελλοντική του καριέρα, μετά την παραίτησή του από την υπηρεσία της Επιτροπής. Η Επιτροπή δεν έχει αποδείξεις για διαφθορά. Δεν έχει αποδείξεις για το ότι ο κ. Emerson έκανε χρήση της θέσης του για να επωφεληθεί από τις επαφές ο ίδιος ή η επιχείρησή του.

Ένα σύστημα ελέγχου του Tacis έχει αρχίσει να εφαρμόζεται από το 1993 και έχει ενισχυθεί το 1995. Λεπτομερής κατάλογος διαβιβάζεται απευθείας στο Αξιότιμο Μέλος του Κοινοβουλίου και στη Γραμματεία του Κοινοβουλίου.

Η διοικητική και οικονομική διαχείριση του προγράμματος Tacis (προσκλήσεις για την υποβολή προσφορών, συμβάσεις, πληρωμές) έχει κέντρο τις Βρυξέλλες. Μέχρι σήμερα δεν έχει πραγματοποιηθεί αποκέντρωση όσον αφορά την ευθύνη της διαχείρισης από την αντιπροσωπεία στη Μόσχα, εκτός από το μικρής κλίμακας πρόγραμμα «Bistro» για το οποίο, ωστόσο, εφαρμόζονται αυστηρές διοικητικές και οικονομικές διαδικασίες.
ΓΡΑΠΤΗ ΕΡΩΤΗΣΗ E-0435/96 υποβολή: Freddy Blak (PSE) προς την Επιτροπή (29 Φεβρουαρίου 1996)

Θέμα: Εγκλεισμός λόγω «ταμειακών δυσχερειών»

Η Δανία έχει συνάψει συμφωνία με τη Γροιλανδία σχετικά με την κράτηση των διανοητικώς ανάπηρων ατόμων που έχουν διαπράξει εγκλήματα. Οι Γροιλανδοί (που έχουν διαπράξει έγκλημα) καταδικάζονται σε κράτηση σε κλειστά ιδρύματα χωρίς δυνατότητα εξόδου. Για παράδειγμα, κάποιος καταδικάσθηκε σε εικοσαετή ποινή κάθειρξης και αργότερα μεταφέρθηκε από κλειστό σε ανοικτό ίδρυμα, κατόπιν ιατρικής γνωματεύσεως σύμφωνα με την οποία δεν ήταν πλέον επικίνδυνος και μπορούσε να φροντίσει τον εαυτό του.

Η ουσία όμως της υπόθεσης βρίσκεται στο τι επακολόύθησε: το συγκεκριμένο άτομο δεν μπορεί να σταλεί πίσω στη Γροιλανδία διότι η Γροιλανδία ισχυρίζεται ότι δεν έχει τη σχετική οικονομική δυνατότητα. Δεδομένου δε ότι η Γροιλανδία αποτελεί τμήμα της εθνικής κοινότητας της Δανίας, η Δανία έχει την ίδια ευθύνη. Το ερώτημα είναι εάν ένα κράτος μέλος μπορεί λόγω «ταμειακών δυσχερειών» να καταστρατηγεί τα δικαιώματα των πολιτών του και να τους κρατά ισοβίως έγκλειστους.

Λαμβάνοντας μάλιστα υπόψη το ψήφισμα Α3-0231/92 ((ΕΕ C 284 της 02.11.1992, σελ. 49. )) του Ευρωπαϊκού Κοινοβουλίου σύμφωνα με το οποίο θα πρέπει

«να τους επιβάλλονται ποινές φυλάκισης μόνον εφόσον αποτελούν κίνδυνο για το κοινωνικό σύνολο και όταν δεν υπάρχει δυνατότητα επιβολής άλλης ή λιγότερο αυστηρής ποινής»

και

«να προβλεφθεί αναθεώρηση των δηλώσεων ανικανότητας στις χώρες όπου δεν προβλέπεται ακόμη, και να παρέχεται στα νοητικώς μειονεκτούντα άτομα το δικαίωμα πρόσβασης στη δικαστική εξουσία ανά πάσα στιγμή».

Παρακαλείται η Επιτροπή να απαντήσει σύντομα στο ερώτημα αυτό.

Απάντηση της κας Gradin εξ ονόματος της Επιτροπής (10 Απριλίου 1996)

Η κράτηση όσων έχουν καταδικασθεί λόγω ποινικών αδικημάτων υπάγεται στην αρμοδιότητα των εθνικών κυβερνήσεων και η Επιτροπή δεν μπορεί να επέμβει στο θέμα αυτό.

Η δικαστική συνεργασία σε ποινικές υποθέσεις αποτελεί θέμα κοινού ενδιαφέροντος βάσει του άρθρου Κ.1(7) του Τίτλου VI της Συνθήκης για την Ευρωπαϊκή Ένωση και εφ' όσον η Επιτροπή συμμετέχει πλήρως στις εργασίες για τον τομέα αυτό σύμφωνα με το άρθρο Κ.3 δεν έχει δικαίωμα να λάβει οιαδήποτε πρωτοβουλία.